W čěskim Rumburku spominaja jutře, sobotu, na 100. róčnicu tamnišeho zběžka wojakow kónc Prěnjeje swětoweje wójny. Zachować maja so dopomnjenki na prócowanja wo měr.
Rumburk (SN). W měšćanskim parku Rumburka njedaloko tamnišeje cyrkwje swj. Ławrjenca wotměje so jutře, 19. meje, w 15 hodź. wopominanske zarjadowanje, na kotrymž dopominaja na zběžk wojakow 1918. Tehdy so čěscy wojacy spjećowachu za awstrisko-madźarske wójsko wojować. Zběžk bu brutalnje poraženy. Dźesać młodych wojakow mócnarjo wotprawichu, mnohich dalšich pósłachu na frontu abo jich zajachu. Na tónle tragiski podawk w poslednim lěće Prěnjeje swětoweje wójny dopomina pomnik w měšćanskim parku.
pol_Latn szl_Latn